Euroopa Liidu Teataja L 099 , 19/04/1990 Lk 0005 - 0007



Komisjoni määrus (EMÜ) nr 969/90, 18. aprill 1990, milles sätestatakse teise erakorralise meetme üksikasjalikud eeskirjad teravilja, veiseliha ja või tarnimiseks Rumeeniale EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 22. veebruari 1990. aasta määrust (EMÜ) nr 456/90 teise erakorralise meetme kohta teatavate põllumajandussaaduste ja -toodete tarnimiseks Rumeeniale [1], eriti selle artikli 4 lõiget 2, võttes arvesse nõukogu 25. veebruari 1986. aasta määrust (EMÜ) nr 467/86, millega Hispaania ühinemise tõttu kehtestatakse teraviljasektori ühinemiskompensatsioonide süsteemi üldeeskirjad [2], eriti selle artiklit 7, ning muude asjaomaste toodetega seotud vastavaid sätteid ning arvestades, et: tuleks sätestada, et määruses (EMÜ) nr 456/90 nimetatud tooted tarnivad Rumeeniale selle riigi asutuste heakskiidetud ettevõtjad, kes peavad tooted üle võtma nende väljaviimisel ühenduse määratud sekkumisladudest; selliste tarnete suhtes tuleks kohaldada komisjoni 16. veebruari 1988. aasta määrust (EMÜ) nr 569/88, milles sätestatakse sekkumisvarust pärit toodete kasutamise ja/või sihtkoha kontrollimise üksikasjalikud ühiseeskirjad [3], viimati muudetud määrusega (EMÜ) nr 948/90 [4], ning tagatise esitamise nõuet, et tagada toodete lahkumine ühenduse tolliterritooriumilt; nimetatud toodete puhul ei anta eksporditoetust ega kohaldata kursi- või ühinemiskompensatsiooni; käesoleva määrusega ettenähtud meetmed on kooskõlas kõigi asjaomaste turgude korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevas määruses sätestatakse määruse (EMÜ) nr 456/90 alusel Rumeenia asutustele kättesaadavaks tehtud teravilja, veiseliha ja või tarnimise üksikasjalikud eeskirjad. Artikkel 2 1. Komisjon määrab kindlaks laod, kust tooteid võib välja viia. 2. Asjaomaste toodete laost väljaviimist reguleerivate tingimuste kohaselt tuleb tooted teha kättesaadavaks isikutele, kes on Rumeenia asutuste poolt nõuetekohaselt volitatud kõnealuseid tooteid Rumeeniasse vedama või vedada laskma. 3. Tooted tehakse kättesaadavaks: - pärast lõikes 2 nimetatud tegevusloa originaaleksemplari esitamist ja selle kontrollimist ning - pärast seda, kui volitatud isik on allkirjastanud lisas esitatud näidise järgi koostatud ja nõuetekohaselt täidetud ülevõtusertifikaadi. Lisaks säilitab tooteid kättesaadavaks tegev asutus iga kaubapartii ülevõtmisel esitatud tegevusloa koopia või valguskoopia. Artikkel 3 1. Enne kauba väljaviimist tuleb selle liikmesriigi sekkumisametile, kus tooted on kättesaadavaks tehtud, esitada: - teravilja ja või puhul tagatis, mis võrdub asjaomase toote suhtes laost väljaviimise ajal kohaldatava kokkuostuhinnaga; - veiseliha puhul tagatis, mis võrdub 280 eküüga 100 kilogrammi kohta. 2. Artiklis 1 nimetatud tooted tarnitakse vastavalt määruse (EMÜ) nr 569/88 sätetele. Määruse (EMÜ) nr 569/88 artiklis 3 nimetatud väljaviimiskorralduses on järgmine lisamärge: "Erakorraline meede Rumeenia heaks. Tooted, mille puhul ei anta eksporditoetust ega kohaldata kursi- ja/või ühinemiskompensatsiooni." 3. Tagatis vabastatakse vastavalt määruse (EMÜ) nr 569/88 artiklile 4 ja artikli 13 lõike 1 punktile a. Kõnealuse määruse artiklit 18 ei kohaldata. Artikkel 4 Määruse (EMÜ) nr 569/88 lisa I osasse "Tooted, mis veetakse sekkumisvarust välja muutmata kujul" lisatakse järgmine punkt 62 ja asjakohane joonealune märkus: "62. Komisjoni 18. aprilli 1990. aasta määrus (EMÜ) nr 969/90, milles sätestatakse teise erakorralise meetme üksikasjalikud eeskirjad teravilja, veiseliha ja või tarnimiseks Rumeeniale. [5] Artikkel 5 Käesolev määrus jõustub selle Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. aprill 1990 Komisjoni nimel komisjoni liige Ray Mac Sharry [1] EÜT L 48, 24.2.1990, lk 1. [2] EÜT L 53, 1.3.1986, lk 25. [3] EÜT L 55, 1.3.1988, lk 1. [4] EÜT L 96, 12.4.1990, lk 63. [5] EÜT L 99, 19.4.1990, lk 5." -------------------------------------------------- LISA Ülevõtusertifikaadi näidis Mina, allakirjutanu: … (perekonnanimi, eesnimi ja õiguslik seisund) tegutsedes Rumeenia valitsuse huvides, tõendan, et allpool loetletud tooted on üle võetud: - Ülevõtmise koht ja kuupäev: … - Toode: … - Ülevõetud kogus (netokaal, brutokaal või brutokaal netokaalu kohta): … - Pakend: … - Ühikute arv: … - netokaal ühiku kohta (kilogrammi): … - tähistus (kinnitus): … Märkused: … … … Allkiri --------------------------------------------------